РЕПУБЛИКА СРБИЈА

ГРАД НИШ

ГРАДСКА ОПШТИНА ПАНТЕЛЕЈ

ВЕЋЕ ГРАДСКЕ ОПШТИНЕ ПАНТЕЛЕЈ

На основу Правилник о поступку одобравања програма којима се остварују потребе и интереси грађана у области спорта у Градској општини Пантелеј, број 43/15-01/1 од 09.03.2015. године Веће Градске општине Пантелеј расписује

**ЈАВНИ КОНКУРС**

за доделу средстава за програме којимa се остварују потребе и интереси грађана у области спорта у Градској општини Пантелеј.

Пријаве са пратећом документацијом се достављају адресиране на следећи начин:

**ГРАДСКА ОПШТИНА ПАНТЕЛЕЈ**

**Гутенбергова 4а Ниш**

**Пријава на јавни конкурс за финансирање/суфинансирање програма спортских удружења из буџета Градске општине Пантелеј за 2017. Годину**

**са назнаком „не отварати пре састанка комисије за отварање предлога програма“**

УСЛОВИ КОНКУРСА:

Право учешћа на конкурсу имају спортска удружења, која имају седиште на територији Градске општине Пантелеј.

Пријава на конкурс врши се попуњавањем апликационог формулара који се у електронском облику може преузети са званичне инетернет странице Градске општине Пантелеј: [www.pantelej.org.rs](http://www.pantelej.org.rs) , или преузети копија апликационог формулара у канцеларији број 17 у згради ГО Пантелеј, Гутенбергова 4а, 18103 Ниш.

Сваки други начин аплицирања је неприхватљив.

Уз пријаву, обавезно приложити:

1. Решење о упису у регистар удружења код АПР –а, фотокопија
2. Статут удружења - фотокопија
3. Картон депонованих потписа код Министарства финансија републике Србије Управа за трезор и доказ о отвореном подрачуну код Министарства финансија Републике Србије Управа за трезор -фотокопија
4. Програм којим конкурише
5. Потписану изјаву да поднети програм неће бити финансиран од стране других нивоа власти.
6. Изјава одговорног лица да су сви подаци наведени у пријави истинити и тачни и да ће додељена средства (уколико буду додељена) бити наменски утрошена, као и да ће у законском року бити достављен извештај о реализацији програма са пратећом финансијском документацијом.

ПОСТУПАК ДОДЕЛЕ СРЕДСТАВА

Комисија за стручну процену пријава разматраће једном месечно пристигле предлоге програма.

Непотпуне или неуредне пријаве на конкурс, неће се разматрати.

Одлуку о избору програма који се суфинансирају/финансирају из буџета Градске општине Пантелеј доноси Веће Градске општине Пантелеј у року од 15 дана од достављања предлога од стране стручне комисије за евалуацију предлога програма.

Подносиоци чији програм није одобрен за финансирање, обавештавају се о томе у року од 10 дана од дана доношења одлуке.

Учесници конкурса који су добили мањи износ од тражених средстава, дужни су да у року од осам дана од дана пријема обавештења доставе ревидиране износе структуре трошкова програма који су наведени у пријави за конкурс, сходно висини додељених средстава, односно обавештење о томе да ли одустају од средстава која су им додељена.

Конкурс је отворен до утрошка средстава утврђених Одлуком о буџету Градске општине Пантелеј за 2017. Годину.

**ВЕЋЕ ГРАДСКЕ ОПШТИНЕ ПАНТЕЛЕЈ**

Број: 55/17-01/1

Датум:28.02.2017.